I&M Bank Uganda

**I&M Bank Uganda**,  eyali **Orient Bank**, ng’amannya gaayo mu bujjuvu ye **I&M Bank (Uganda) Limited**, bbaanka ya bya busuubuzi mu Uganda ng’erina layisinsi okuva mu Bank of Uganda (BOU), n’ekitongole ekivunaanyizibwa ku bbanka z’eggwanga.  

## W'esinganibwa
Ekitebe kya bbaanka ekikulu eno n’etabi ekulu biri ku kizimbe kya Kingdom Kampala, ku poloti namba 31A-35A ne 37A-39A, Nile Avenue, mu disitulikiti y’eby'obusuubuzi wakati mu Kampala, ekibuga ekikulu ekya Uganda era ekisinga obunene. Ensengeka z'ebitundu by'ekitebe kya bbaanka eno ze zino: 0°19'03.3"N, 32°35'26.4"E (Latitude:0.317583; Longitude:32.590667). 

## Byebeenyigiramu
Bbaanka eno yeenyigira mu buli kimu ekikwata ku bbaanka z’eby'obusuubuzi, ng’esira eriteeka mu kuweereza mirimu gikwata ku byakutereka ssente n'emirala bbaanka gy'ekola eri ebitongole ebitadukannyizibwa gavumenti n’abakozi baabyo. Webwatukira mu Gwekumineebiri mu 2023, eby’obugagga bya bbaanka eno byonna byali bibalirirwamu obuwuumbi &nbsp;944.48&nbsp;obwa ssente za Uganda, nga buno bwebukadde bwa ddoola z'Amerika 249.44, ng'emigabo gya bannannyini giri obuwumbi 198.5 nga bwebukadde bwa ddoola za Amerika 52.43.  

## Ebigikwatako
Bbaanka eno yatandikibwawo mu 1993 ekibinja ky’abasuubuzi abaali abeerinako oluganda olw’omusaayi n’obufumbo. 

Mu 1996, bbaanka eno yagulawo ettabi lyayo ery'okubiri mu kibuga Jinja, ng’ovuga esaawa ng'emu mu buvanjuba bw’ekibuga ekikulu Kampala . Mu 2002, bbaanka eno yagula kampuni ya Trans-Africa Bank Limited, eyali erangiriddwa nti yali tekyasobola kusasula mabanja ga BOU. 

Oluvanyuma lw’okulemererwa kwa bbaanka za Uganda mu myaka gya 1990 n’okutandika kw’emyaka gya 2000, amateeka ga bbaanka mu Uganda gakyusibwa ne gagaana ab’omu famire okubeera nga balina emigabo ebisoba mu bitundu 49 ku buli 100 mu kitongole ky’eby'ensimbi kye kimu. Orient Bank yaweebwa ekiseera eky’okusonyiyibwa okunoonya omusiga nsiimbi asaanira. 

Mu Gwokuna mu 2009, Bank PHB Group, ekibiina ekikola ku by’ensimbi  Nigeria, kyafuna emigabo 80 ku 100 mu Orient Bank ku ssente enkalu obukadde bwa doola za Amerika 62.  Mu Gwomunaana mu 2011, ekibiina kino kyennyini kyalangirirwa nti tekisobola kusasula Bbanka Enkulu eya Nigeria, era eby'obugagga byakyo n'ebbanja erimu byagulibwa Keystone Bank Limited, eyali eya Gavumenti ya Federo eya Nigeria . 

Mu Gwomusanvu  ogwa 2014, emikutu gy’amawulire egy’ensi yonna gyategeeza nti Keystone Bank yali eteekateeka y'okwawukana ku Orient Bank.  Mu Gwokubiri, 2015, Keystone Bank yayawukana ku Orient Bank bwe yaguza emigabo gyayo ebitundu 42 ku 100 eri kkampuni y’obwannannyini eya 8 Miles Fund, ng’abalina emigabo gyayo kuliko omumannyifu era omulwanirizi w’eddembe Bob Geldof . Ebitundu 38 ku 100 ebyasigalawo byaguziddwa abantu basatu sekinnoomu okuli Ketan Morjaria; omu ku baatandikawo bbaanka eno, Alemayehu Fisseha, ne Zhong Shuang Quan.  

## Obwannannyini
Webwatukira mu Gwokubiri mu 2015, emigabo gya bbaanka eno gyali nga bwe kiragibwa mu kimeeza kino wammanga:   

## Okubifuna
Mu Gwomusanvu 2020, kampuni ya I&M Holdings Limited yakola endagaano ne bannannyini migabo mu Orient Bank Limited, okugula emigabo gya Orient Bank Limited ebitundu 90 ku 100 mu kapito w’emigabo eyafulumizibwa. Enkolagana eno yabalirirwamu ssente ezisukka mu buwumbi 2. 2.eza ssente z'e Kenya, nga ze ddoola za Amerika obukadde  20, era nga zaalina olukusa okuva ku bavunaanyizibwa ku by'ensiimbi okuva mu Uganda ne Kenya. 

Mu Gwekuminoogumu ogwa 2020, olupapula lwa Business Daily Africa lwategeeza nga kampuni ya I&M Holdings Limited eya Kenya bweyali egenda okusasula ddoola za Amerika obukadde 33.6 nga bawaanyisiganya emigabo gya Orient Bank egy'ebitundu 90 ku 100. Oluvannyuma lw’okugula okuggwa, emigabo mu kitongole kino girambika nga bwe kiragibwa mu kipande wansi.  

Okugula emigabo egye 90 ku buli 100 mu bbaanka eno okuva mu kampuni ya I&M Holdings Limited kwakomekkerezebwa nga 30 Ogwokuna mu 2021 olukusa olwetaagisibwa bwe lwafunibwa okuva mu " Central Banak ey'e Kenya Bank ya Uganda enkulu, Capital Markets Authority ey'e Kenya  n'ekitongole kya Common Market for Eastern and Southern Africa (COMESA)". 

Mu kiseera we yagulibwa, I&M Bank Uganda okusinziira ku lupapula lw’amawulire olwa *[[:en:The_East_African|The East African]]*, yalina bakasitoma nga 70,000, ebkyali biterekeddwaayo bya buwuumbi18.2 obwa ssente z'e Kenya nga za ddoola za Amerika obukadde 170.09 n’akatabo ka looni ezaali zibanjibwa eziwerera ddala obuwuumbi 7.7.7&nbsp; obwa ssente z'e Kenya nga bwe bukadde bwa ddoolo za Amerika 71.96. Mu kiseera ekyo, bbaanka eno yalina abakozi 340, mu matabi 14 agalina gakwatagana, era ng'era gadaabiriza ebyuma ebitereka ssente 22. 

Nga 8 Ogwekuminoogumu mu 2021, Orient Bank yakyusa erinnya n’efuuka I&M Bank Uganda, oluvannyuma lw’okuweebwa olukusa okuva mu Bank of Uganda. 

Mu Gusooka ogwa 2022, omuktu gwa Business Daily Africa gwategeeza nti omuwendo ogusembayo ogwasasulwa okugula emigabo gya Orient Bank egy'ebitundu 90 ku 100 gwali gulinnye okuva ku buwuumbu bwa ssente za Kenya 3.6 okutuuka ku buwuumbi bwa ssente za kenya 4.1.1, oluvannyuma lw’okupima omuwendo ogw’omutindo by'eby’obugagga by’ekitongole kino ekyaguliddwa. (Obuwuumbi &nbsp;4.1.1 obwa ssente z'e Kenya, nga bwe bukadde bwa ddoolo za Amerika 36.26 nga 31 Ogusooka mu 2022). Okusasula okusembayo kwali kusuubirwa okuggwa mu Gwomusanvu ogwa 2022. 

## Okugidukanya
Bbaanka eno edukanyizibwa olukiiko lwa wagulu oluliko abantu munaana, nga babiri ku bano beebavunaanyizibwa ku by'emirimu ate abalala omukaaga si baakuntiko. Suleiman I. Kiggundu, Jr., omu ku batali ku badukanya emirimu, ye ssentebe. Robin Bairstow y'avunaanyizibwa ku bikolebwa era nga y'akulira eby'emirimu gyonna. Sam Ntulume akola ng'akulira eby'emirimu

## Amatabi gyegalina
Webwatuukira mu Gwokutaano mu 2021, bbaanka yalina amatabi agawerako mu masekati gw'ebitundu bya Uganda, mu buvanjuba ne mu bukiika ddyo.Amatabi ga bbaanka eno gaali mu bifo bino ebigoberera:

* **Ettabi Enkulu** - I&M Plaza, 6/6A Kampala Road, Kampala
* Ettabi ku  Acacia: Ekizimbe kya Acacia Shopping Mall, Kisementi, Kololo, Kampala
* Ettabi mu Arua: 1Acacia Mall, Kisementi, Kampala
* Ettabi ly’e Bweyogerere: Ennyumba ya Mamerito, Jinja Road, Bweyogerere
* Ettabi mu tawuni y'Entebbe: 29 Kampala Road, Entebbe
* Ettabi lmu kibuga Jinja: 8 Lady Alice Muloki Road, Jinja
* Ettabi ly’e Kabalagala: 1900 Ggaba Road, Kabalagala, Kampala 
* Ettabi ly’e Kawempe: 78 Bombo Road, Kawempe, Kampala
* Ettabi e Kololo: Nyonyi Gardens, 16/17 Wampeewo Avenue, Kololo, Kampala
* Ettabi ly’e Ntinda: Ekizimbe kya Capital Shoppers Mall, ku luguudo lw’e Ntinda,  Ntinda
* Ettabi lya William Street - William Street, Kampala

## Laba nebino
 

* Okutereka mu bbaanka mu Uganda
* Bbanka z'eby'obusuubuzi mu Uganda
* Bbanka eziwolera ku bbanja

## Ebijjuliziddwaamu

## Ewalala w'oyinza okubigya

* Omukutu gwa I&M Bank Uganda
* Ensawo Ya Mayiro 8 I Okutuusa Okufuluma Okusooka Okuva nga 5 August 2020.